रेलवे का कारनामा: एक क्रासिंग बंद, दूसरा गेट सप्ताह भर से नहीं खोला
रेलवे प्रशासन के अफसरों ने मनमाफिक ढंग से बंद किए रेलवे क्रासिंग से अब जनता परेशान हो रही है। अफसरों ने एक क्रासिंग को पूरी तरह से बंद करने का निर्णय ले लिया है। जबकि दूसरा क्रासिंग ऐसा है, जो बीते एक सप्ताह से खोला ही नहीं गया। क्रासिंग के बंद होने से आम जनता को काफी लंबा चक्कर लगाना पड़ रहा है। अधिकारियों की माने तो क्रासिंग काफी नजदीक है। जिसके कारण एक क्रासिंग बंद किया गया है।रेलवे के प्लेटफॉर्म 2 के आगे स्थित मामा भांजे मजार होते हुए सदर की ओर जाना वाला रेलवे क्रासिंग बंद कर दिया है। यहां पहले लाइन का काम होने की वजह से बंद किया गया था, लेकिन अब इस क्रासिंग को पूरी तरह से बंद करने का निर्णय रेलवे प्रशासन द्वारा ले लिया गया है। अब लोगों को क्रासिंग के बंद होने से सदर इलाके में आने-जाने के लिए करीब 2 किलोमीटर का लंबा चक्कर लगाना पड़ रहा है। प्लेटफॉर्म 2 से एक तक पहुंचने के लिए भी वाहनों को राधा तिगड्डा होते हुए एक नंबर या टीपी बटालियन होते हुए जाना पड़ रहा है। क्रासिंग के अचानक बंद होने के बाद चार पहिया वाहनों के लिए और भी दिक्कतों का सामना करना पड़ रहा है।
कॉलोनियों के रहवासी है परेशान
क्रासिंग के बाद होने से सबसे ज्यादा दिक्कत क्रासिंग से लगे हुए रहवासी इलाकों को हो रही है। मोतीनगर थाने की आने वाला यह क्रासिंग से काफी नजदीक था। जबकि अब चार पहिया वाहनों को पुल से होते हुए जाना पड़ रहा है। भूतेश्वर मंदिर की ओर जाने वाले श्रद्धालुओं को भी काफी परेशानियां उठानी पड़ रही हैं।
गाडि़या फंसती है इसलिए
बंद कर दिया क्रासिंग
भूतेश्वर क्रासिंग के लिए यहां क्रासिंग को वाहनों के फंसने के कारण बंद किया गया है। जिसके बाद से यहां अभी तक क्रासिंग को खोला ही नहीं गया। दरअसल, रेलवे प्रशासन द्वारा ट्रैक पर फिर से गिट्टी बिछाई डाली गई थी। जिसमें बड़ा वाहन फंस गया था। हालांकि कुछ ही देर में ट्रैक पर फंसे वाहनों को हटा दिया गया, लेकिन बाद क्रासिंग को बंद ही कर दिया गया।
इनका कहना है
Ãइस सेक्शन में काफी कम दूरी पर क्रासिंग है। जिसके कारण प्लेटफॉर्म 2 के आगे वाले क्रासिंग को बंद किया गया है। बाकी बचे हुए क्रासिंग को निरंतर जारी है। - सुशील माथुर, स्टेशन प्रबंधक, सागर
तिलकगंज की ओर पड़ने वाला 25 नंबर रेलवे फाटक हुआ बंद।
भूतेश्वर मंदिर जाने वाले रास्ते में पड़ने वाला रेवले फाटक कई दिनों से बंद है यहां से लोग इस तरह जान जोखिम में डालकर निकल रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva